section_heading: Pregled lika
paragraph_text: Ekipa Little Carminea istodobno se počinje udvarati Blundettu preko njegova starog prijatelja iz zatvora, Angela Garepea. U ranijoj epizodi "Where's Johnny?", Phil Leotardo izvodi lažnu likvidaciju kamatarke Lorraine Calluzzo jer se udružila s Little Carmineom tijekom borbe za premoć između Carminea i Johnnyja Sacka. Nakon što Lorraine ne uspijeva dostaviti novac Sacku, Phil daje svojem bratu, Billyju, i njegovom prijatelju Joeyju Peepsu da ubiju Lorraine zajedno s njezinim dečkom i partnerom, Jasonom Evaninom. Kako bi se osvetili, suradnici Little Carminea Rusty Millio i Angelo Garepe ponude posao Blundettu da ubije Joeyja Peepsa ("Marco Polo"). Iako on isprva oklijeva, kasnije prihvaća posao nakon što je shvatio kako ne napreduje u Tonyjevoj ekipi. On ubija Billyja Peepsa i prostitutku u Peepsovu autu.